Diari Oficial de la Generalitat Valenciana


Sumari del DOGV 5236, del 07-04-2006 (2006/3967)

ORDE de 3 d'abril de 2006 de la Conselleria de Justícia, Interior i Administracions Públiques, per la qual desplega el Reglament Orgànic i Funcional de la Conselleria de Justícia, Interior i Administracions Públiques, aprovat mitjançant Decret 153/2005, de 28 d'octubre del Consell de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2006/04/03/(1)/dof/vci/html**

### Dades del document

Número de DOGV
:   5236

Data del DOGV
:   07-04-2006

Secció del DOGV
:   I. DISPOSICIONS GENERALS

Número del document
:   2006/3967


Data del document
:   03-04-2006

Organisme emissor
:   Conselleria de Justícia, Interior i Administracions Públiques

Tipus de document
:   Ordre

Anàlisi jurídica

 Descriptors 

:   * Conselleria Justícia, Interior i Administracions Públiques
    * administració regional
    * reglament intern
    * legislació

ORDE de 3 d'abril de 2006 de la Conselleria de Justícia, Interior i Administracions Públiques, per la qual desplega el Reglament Orgànic i Funcional de la Conselleria de Justícia, Interior i Administracions Públiques, aprovat mitjançant Decret 153/2005, de 28 d'octubre del Consell de la Generalitat. [2006/X3967]  
Mitjançant el Decret 153/2005, de 28 d'octubre, del Consell de la Generalitat, es va aprovar el Reglament Orgànic i Funcional de la Conselleria de Justícia, Interior i Administracions Públiques, de conformitat amb el que estableix el Decret 151/2005, de 28 d'octubre, del Consell de la Generalitat, pel qual es modifica la denominació de l'antiga Conselleria de Justícia i Administracions Públiques i el Decret 152/2005, de 28 d'octubre, del Consell de la Generalitat, pel qual es modifica l'estructura organitzativa bàsica de la Conselleria de Justícia, Interior i Administracions Públiques.  
En atenció a l'estructura organitzativa existent en l'actualitat, sembla convenient per tal d'aconseguir una major eficàcia, eficiència i coordinació de les actuacions administratives en l'àmbit global de tota l'estructura organitzativa de la Conselleria, escometre una sèrie modificacions que faciliten la millor gestió del servici públic. En este sentit, resulta plenament adequat per a aconseguir els objectius plantejats, que la totalitat dels expedients administratius relatius a la contractació administrativa que són gestionats per la Conselleria siguen coordinats i centralitzats en la Sotssecretaria, a través de la Secretaria General Administrativa, centre directiu responsable de l'atenció de la totalitat dels servicis generals i no, com succeeix en l'actualitat, que determinats centres directius gestionen este tipus d'expedients de forma independent respecte de la tramitació general de la Conselleria.  
La disposició final primera de l'esmentat Decret 153/2005, faculta el conseller de Justícia, Interior i Administracions Públiques per a dictar totes les disposicions que calguen per al seu desplegament i execució, en compliment del que disposa l'article 71 de la Llei de Govern Valencià.  
Per tot això i, en l'exercici de les competències establides en l'article 71 de la Llei de Govern Valencià i en el Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques,  
ORDENE  
Article 1. De la Sotssecretaria   
1. La Sotssecretaria, que depén directament del conseller, té encomanades les competències i funcions establides en l'article 75 de la Llei de Govern Valencià, les que li atribuïsquen les altres normes, les que li siguen encomandes pel conseller i, en particular, aquelles que expressament s'estableixen en l'article 20 del Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques.  
2. Per a l'exercici de les competències assenyalades en l'apartat anterior la Sotssecretaria s'estructura en les unitats administratives següents:  
. Secretaria General Administrativa  
. Gabinet Tècnic  
. Servici d'Informàtica Departamental  
Article 2. De la Secretaria General Administrativa  
1. Adscrita a la Sotssecrretaria està la Secretaria General Administrativa la qual, de conformitat amb el que estableix l'article 79 de la Llei de Govern Valencià, és la unitat amb la màxima jerarquia del nivell administratiu de la Conselleria, dona suport a la Sotssecretaria i sota la seua autoritat, atén la totalitat dels servicis generals de la Conselleria.  
2. Per a l'exercici de les funcions establides en l'apartat anterior la Secretaria General Administrativa s'estructura en els servicis que a continuació es relacionen, amb les funcions que igualment s'indiquen:  
a) Servici de Gestió Administrativa:  
. Gestionar i atendre els assumptes generals i les dependències comunes de la Conselleria.  
. Gestionar el registre d'entrada i eixida de documents i l'arxiu general.  
. Gestionar la tramitació de convenis i acords de col·laboració que li siguen encomanats.  
. Gestionar els assumptes de personal de la Conselleria.  
. Vetlar pel compliment de la normativa en matèria de personal.  
. Realitzar els estudis i propostes que, en les matèries d'assumptes generals i de personal s'hagen d'efectuar.  
. Qualssevol altres funcions que en matèria de gestió administrativa li siguen encomanades.  
b) Oficina de Gestió Pressupostària, amb el rang jeràrquic administratiu de servici:  
. Elaborar l'avantprojecte de pressupost anual de la Conselleria.  
. Tramitar els expedients de modificació pressupostària.  
. Gestionar les despeses de personal de la Conselleria i tramitar les incidències de nòmina.  
. Controlar l'execució econòmica dels distints programes pressupostaris de la Conselleria.  
. Elaborar els informes i les propostes sobre l'execució pressupostària de la Conselleria.  
. Qualssevol altres funcions que en matèria econòmica i pressupostària li siguen encomanades.  
c) Servici de Gestió de Recursos Materials  
. Elaborar els plecs tècnics i de clàusules administratives que han de regir tots els contractes administratius que siguen gestionats en la Conselleria.  
. Planificar, tramitar i gestionar tots els expedients de contractació que es realitzen en la Conselleria i dur el seguiment de la seua execució.  
. Resoldre les incidències que sorgisquen en l'execució dels contractes.  
Article 3. Del Gabinet Tècnic  
El Gabinet Tècnic, amb el rang jeràrquic administratiu de servici, depén directament de la Sotssecretaria, i té encomanades les funcions següents:  
. Realitzar el seguiment parlamentari i l'elaboració de propostes de resposta i compareixences del conseller.  
. Supervisar les publicacions de la Conselleria.  
. Elaborar informes sobre les actuacions de la Conselleria.  
Article 4. Del Servici d'Informàtica Departamental  
El Servici d'Informàtica Departamental, dependent directament de la Sotssecretaria té encomanades les funcions següents:  
. Dissenyar, programar, implantar les aplicacions i els programes informàtics que li siguen encomanats i col·laborar en les actuacions que realitzen altres departaments.  
. Assessorar, assistir i donar suport informàtic a tots els centres de la Conselleria.  
. Vetlar pel compliment de la normativa sobre tractament de dades de caràcter personal i coordinar les actuacions de la Conselleria en esta matèria.  
. Qualsevol altra funció relativa a sistemes o processos informàtics que li siga encomanada.  
Article 5. De la Secretària Autonòmica de Justícia  
1. La Secretària Autonòmica de Justícia exerceix les competències li són atribuïdes en l'article 74 de la Llei 5/1983, de 30 de desembre, de Govern Valencià i en els articles 8 i 9 del Reglament Orgànic i Funcional de la Conselleria de Justícia, Interior i Administracions Publiques, aprovat pel Decret 153/2005, de 28 d'octubre, del Consell de la Generalitat.  
2. Per a l'exercici de les competències de l'apartat anterior i de conformitat amb l'article 10 del Decret 153/2005, de 28 d'octubre, del Consell de la Generalitat, de la Secretaria Autonòmica de Justícia depén la Direcció General de Justícia.  
Article 6. De la Direcció General de Justícia  
1. La Direcció General de Justícia exerceix les competències establides en l'article 76 de la Llei 5/1983, de 30 de desembre, de Govern Valencià i en l'article 11 del Reglament Orgànic i Funcional de la Conselleria de Justícia, Interior i Administracions Publiques, aprovat pel Decret 153/2005, de 28 d'octubre, del Consell de la Generalitat.  
2. La Direcció General de Justícia per a l'exercici de les competències assignades en l'article 11 del Decret 153/2005, de 28 d'octubre, del Consell de la Generalitat, s'estructura en les unitats administratives següents:  
. Àrea de Modernització de l'administració de Justícia.  
. Àrea de Relacions amb l'administració de Justícia.  
. Àrea de Gestió de l'Oficina Judicial  
. Direcció de Gestió de la Ciutat de la Justícia de València  
Article 7. De l'Àrea de Modernització de l'administració de Justícia  
1. A l'Àrea de Modernització de l'administració de Justícia li correspon l'exercici de les funcions establides en l'article 12 del Decret 153/2005, de 28 d'octubre, del Consell de la Generalitat i, també, dirigir, controlar, coordinar i supervisar els servicis i les unitats administratives que li són adscrites en l'apartat 2 d'este article.  
2. Per al compliment de les funcions assignades en l'article 12 del Decret 153/2005, de 28 d'octubre, del Consell de la Generalitat, l'Àrea de Modernització de l'administració de Justícia s'estructura en el Servici d'Infraestructures Judicials al qual corresponen les funcions que tot seguit s'indiquen:   
. Elaborar els projectes i dirigir les obres dels edificis judicials de nova planta en els distints partits judicials de la Comunitat Autònoma.  
. Supervisar els projectes de les obres dels edificis judicials l'execució dels quals s'externalitza.   
. Organitzar i coordinar els treballs de manteniment dels edificis judicials de la Comunitat Valenciana  
. Elaborar les valoracions i els informes urbanístics que li siguen encomanats.  
Article 8. De l'Àrea de Relacions amb l'administració de Justícia  
1. A l'Àrea de Relacions amb l'administració de Justícia li correspon l'exercici de les funcions establides en l'article 12 del Decret 153/2005, de 28 d'octubre, del Consell de la Generalitat i, també, dirigir, controlar, coordinar i supervisar els servicis i unitats administratives que li són adscrites en l'apartat 2 d'este article.  
2. Per al compliment de les funcions assignades en l'article 12 del Decret 153/2005, de 28 d'octubre, del Consell de la Generalitat, l'Àrea de Relacions amb l'administració de Justícia s'estructura en els servicis següents als quals els corresponen les funcions que igualment s'indiquen:   
a) Servici d'Entitats Jurídiques  
. Elaborar el règim jurídic, la proposta de resolució i el Registre de les Fundacions, dels Col·legis Professionals i dels Consells Valencians de Col·legis Professionals sotmesos a la competència de la Generalitat Valenciana.  
. Donar suport jurídic i material al Protectorat de les Fundacions sotmeses a la competència de la Generalitat Valenciana.  
. Revisar i preparar el dipòsit dels comptes anuals de les fundacions i dels comptes anuals de les associacions declarades d'utilitat pública.  
. Elaborar informes economicocomptables i efectuar l'assessorament economicocomptable en matèria de fundacions i en matèria d'associacions declarades d'utilitat pública.  
. Elaborar el règim jurídic i el Registre Autonòmic de les associacions sotmeses a la competència de la Generalitat Valenciana.  
. Coordinar les unitats territorials del Registre Autonòmic d'Associacions d'Alacant, Castelló i València.  
. Mentrestant no s'efectue autònomament, assumir la gestió de la Unitat Territorial de la província de València del Registre Autonòmic d'Associacions, del Registre de les Entitats del Voluntariat i del Registre d'Unions de Fet.   
. Dirigir el Registre Administratiu d'Unions de Fet de la Comunitat Valenciana.  
. Tramitar els nomenaments de notaris i registradors, l'elaboració del Decret del Consell de nomenament i, també, l'estudi i la proposta de fixació de les demarcacions notarials i registrals.  
b) Al Servici de Recursos Humans li correspon la gestió de les competències relatives a l'estatut i règim jurídic del personal al servici de l'administració de Justícia, i en concret:  
. Gestionar el Registre del Personal Funcionari al servici de l'administració de Justícia que presta servicis a la Comunitat Valenciana.  
. Tramitar la provisió de llocs de treball.  
. Gestionar els concursos d'àmbit nacional per a la provisió de llocs de treball en l'àmbit de la Comunitat Autònoma.  
. Tramitar els nomenaments dels funcionaris interins.  
. Realitzar el control del compliment del calendari anual i de la jornada i l'horari establit.  
. Tramitar les incidències de personal respecte a les vacances, els permisos i les llicències.   
. Controlar la incapacitat temporal del personal funcionari al servici de l'administració de justícia.  
. Tramitar les situacions administratives.  
. Gestionar les sol·licituds de compatibilitat per a l'exercici d'activitats privades.  
. Tramitar els expedients disciplinaris.  
. Elaborar les propostes de resolució dels recursos administratius en matèria de personal.  
. Gestionar la nòmina i les seues incidències.  
. Realitzar els estudis i elaborar els informes sobre costos econòmics del personal.  
. Expedir els certificats relacionats amb les retribucions i la base de cotització.  
c) Servici de Formació i Justícia Gratuïta al qual correspon la gestió de les competències de la Generalitat Valenciana en matèria d'Assistència Jurídica Gratuïta, gestió de les indemnitzacions derivades de l'assistència jurídica en el torn d'ofici i en l'assistència lletrada al detingut, i l'elaboració dels convenis i els acords de cooperació en matèria de Justícia i, en especial, per a la formació de jutges, magistrats, fiscals i secretaris Judicials i, també, dels plans de formació del personal al servici de l'administració de Justícia.  
Article 9. De l'Àrea de Gestió de l'Oficina Judicial  
1. A l'Àrea de Gestió de l'Oficina Judicial li correspon l'exercici de les funcions establides en l'article 12 del Decret 153/2005, de 28 d'octubre, del Consell de la Generalitat i, també, dirigir, controlar, coordinar i supervisar els servicis i les unitats administratives que li són adscrites en l'apartat 2 d'este article.  
2. Per al compliment de les funcions assignades en l'article 12 del Decret 153/2005, de 28 d'octubre, del Consell de la Generalitat, l'Àrea de Gestió de l'Oficina Judicial l'administració de Justícia s'estructura en el Servici de Planificació de l'Oficina Judicial al qual correspon el disseny i la coordinació de l'organització judicial i les relacions sindicals en el sector de l'administració de Justícia a la Comunitat Valenciana, i en concret:  
. Dissenyar, organitzar i coordinar les unitats processals de suport directe.  
. Dissenyar, crear, organitzar i coordinar els servicis comuns processals   
. Dissenyar, crear, organitzar i coordinar les unitats administratives necessàries i les oficines comunes de suport.  
. Elaborar la proposta de les relacions de llocs de treball de les oficines judicials i de les unitats administratives i, també, la modificació la seua modificació.   
. Participar en la Comissió de Selecció de Personal que elabora els temaris i les convocatòries per les quals s'han de regir els processos selectius per a l'ingrés en els cossos de funcionaris.   
. Elaborar els estudis i la programació de la Planta Judicial i Demarcació.  
. Gestionar les competències que la Llei Orgànica del Poder Judicial i la resta de normativa atorga a la Generalitat Valenciana en matèria de justícia de Pau.  
. Exercir la secretaria de la Mesa Sectorial de Justícia i les comissions tècniques que en depenen.   
. Exercir les secretàries dels Comités de Seguretat i Salut, sector justícia, de les províncies d'Alacant, Castelló i València.   
. Gestionar el plans d'acció social dels funcionaris d'administració de justícia dependents de la Generalitat Valenciana.  
. Gestionar les incidències del personal funcionari i laboral de l'administració del Consell destinat en els edificis judicials.  
Article 10. De la Secretaria Autonòmica d'Interior  
1. La Secretària Autonòmica d'Interior exerceix les competències que li són atribuïdes en l'article 74 de la Llei 5/1983, de 30 de desembre, de Govern Valencià i en els articles 8 i 13 del Reglament Orgànic i Funcional de la Conselleria de Justícia, Interior i Administracions Publiques, aprovat pel Decret 153/2005, de 28 d'octubre, del Consell de la Generalitat.  
2. Per a l'exercici de les competències de l'apartat anterior i, de conformitat amb l'article 14 del Decret 153/2005, de 28 d'octubre, del Consell de la Generalitat, de la Secretaria Autonòmica d'Interior depén la Direcció General d'Interior.  
Article 11. De la Direcció General d'Interior  
La Direcció General d'Interior per a l'exercici de les competències assignades en l'article 15 del Decret 153/2005, de 28 d'octubre, del Consell de la Generalitat, s'estructura en les unitats administratives següents:  
. Àrea d'Emergències i Formació en Seguretat Pública  
. Àrea de Seguretat Pública  
Article 12. De l'Àrea d'Emergències i Formació en Seguretat Pública  
1. A l'Àrea d'Emergències i Formació en Seguretat Pública li correspon l'exercici de les funcions establides en l'article 15.2 del Decret 153/2005, de 28 d'octubre, del Consell de la Generalitat i, també, dirigir, controlar, coordinar i supervisar els servicis i unitats administratives que li són adscrites en l'apartat 2 d'este article.  
2. Per al compliment de les funcions assignades en l'article 15.2 del Decret 153/2005, de 28 d'octubre, del Consell de la Generalitat, l'Àrea d'Emergències i Formació en Seguretat Pública s'estructura en els servicis següents als quals els corresponen les funcions que s'indiquen:  
a) Servici de Prevenció i Planificació  
. Elaborar i actualitzar els plans de protecció civil.   
. Informar i assessorar en matèria de prevenció de riscos en l'àmbit de la Comunitat Valenciana.   
. Gestionar les aportacions econòmiques de la Generalitat Valenciana als Consorcis Provincials de Bombers.   
. Gestionar les línies de subvenció i els convenis de col·laboració amb les associacions i el voluntariat de Protecció Civil.   
b) Servici d'Emergències  
. Coordinar la intervenció urgent dels servicis operatius davant de situacions d'emergència a través dels Centres de Coordinació d'Emergències.   
. Organitzar i supervisar el desplegament territorial del Servici d'Emergències de la Generalitat Valenciana a la Comunitat Valenciana.   
. Gestionar l'atenció del telèfon únic d'emergència europeu .1.1.2 Comunitat Valenciana. i facilitar els servicis operatius d'urgència i emergència el sistema informàtic i de comunicacions d'utilització comuna.   
. Facilitar, coordinar i gestionar l'accés dels servicis d'intervenció a la xarxa de comunicacions d'urgències i emergències de la Generalitat Valenciana.   
. Coordinar les activitats operatives dels Consorcis Provincials de Bombers.   
. Gestionar els treballs derivats de la comanda de funcions, firmada entre la Generalitat Valenciana i el Consell de Seguretat Nuclear, per a la vigilància radiològica ambiental de l'entorn de la central Nuclear de Cofrents i, també, la inspecció de les instal·lacions radioactives.   
c) Servici de Formació en Seguretat Pública  
. Gestionar i efectuar la formació de les policies locals i dels servicis essencials i complementaris d'emergència,  
. Gestionar i efectuar altres activitats formatives en matèria de seguretat pública, emergències i Protecció Civil.   
. Gestionar el Registre de Policies Locals.  
Article 13. De l'Àrea de Seguretat Pública  
1. A l'Àrea de Seguretat Pública li correspon l'exercici de les funcions establides en l'article 15.2 del Decret 153/2005, de 28 d'octubre, del Consell de la Generalitat i, també, dirigir, controlar, coordinar i supervisar els servicis i les unitats administratives que li són adscrites en l'apartat 2 d'este article.  
2. Per al compliment de les funcions assignades en l'article 12.2 del Decret 153/2005, de 28 d'octubre, del Consell de la Generalitat, l'Àrea de Seguretat Pública s'estructura en els servicis següents als quals els corresponen les funcions que igualment s'indiquen:   
a) Servici d'Organització de la Seguretat Pública  
. Exercir les competències en matèries de selecció dels policies locals i el nomenament dels representants en els tribunals.  
. Coordinar la policia local de la Comunitat Valenciana  
. Elaborar els informes preceptius de cobertura de funcionaris interins en els cossos de la policia local.  
. Gestionar els expedients de concessió de distincions i condecoracions al mèrit policial dels cossos de la policia local.  
. Gestionar les actuacions de coordinació dels cossos de la policia local  
. Estudiar i elaborar la normativa en matèria de policia local.  
. Convocar i assistir tècnicament al Gabinet Tècnic de Coordinació de Policies Locals de la Comunitat Valenciana.  
. Convocar i assistir tècnicament a la Comissió de Coordinació de Policies Locals de la Comunitat Valenciana.  
. Assessorar en matèria de policia local.  
. Assistir jurídicament i administrativament la Unitat del Cos Nacional de Policia adscrita a la Comunitat Valenciana.   
. Coordinar, gestionar i tramitar els assumptes relatius al règim de personal i mitjans de la Unitat.   
. Gestionar les competències atribuïdes en matèria de consultes populars i electorals.  
a) Servici d'Espectacles i Establiments Públics  
. Emetre l'informe tècnic preceptiu respecte al compliment de les condicions generals tècniques exigides en les llicències.  
. Tramitar els expedients d'autorització de les activitats i espectacles extraordinaris.  
. Tramitar els expedients de nomenament i instruccions de la Direcció General d'Interior de president, delegats governatius, assessors i veterinaris de les places de bous.  
. Tramitar els expedients sancionadors previstos en la Llei 4/2003 i espectacles taurins.  
. Tramitar els expedients de reducció o ampliació d'horari de tancament de la Llei 4/2003.  
. Tramitar els expedients d'autorització de sessions per a menors d'edat o sales de joventut de la Llei 4/2003.  
. Tramitar els expedients d'autorització per a la celebració de les proves esportives, marxes, marxes ciclistes i la resta d'esdeveniments a què es refereix l'annex II del Reial Decret 1428/2003.  
. Tramitar els expedients per a l'expedició del cartell a què es refereix la Llei 4/2003.  
. Inscripció i gestió en el registre previst en la Llei 4/2003 de les empreses i establiments destinats a la realització d'espectacles públics i activitats recreatives   
. Tramitar els expedients de visat i aprovació del cartell de reserva del dret d'admissió previst en la Llei 4/2003.  
. Coordinar amb els òrgans de les direccions territorials amb competències delegades en matèria d'espectacles i establiments públics i activitats recreatives.  
Article 14. De la Unitat del Cos Nacional de Policia adscrita a la Comunitat Valenciana  
La Unitat del Cos Nacional de Policia adscrita a la Comunitat Valenciana, depén orgànicament del Ministeri d'Interior i funcionalment de la Conselleria de Justícia, Interior i Administracions Públiques i té al seu càrrec seu les funcions i atribucions assenyalades en l'article 38.1 de la Llei Orgànica 2/1986, de 13 de març, de Forces i Cossos de Seguretat i contingudes en l'acord de col·laboració subscrit amb el Ministeri de Justícia i Interior a l'empara del que estableix el Reial Decret 221/1991, de 22 de febrer, i el seu comandament, coordinació i control és exercit a través de la Direcció de la Unitat.   
Article 15. De la Secretaria Autonòmica d'Administracions Públiques  
1. La Secretaria Autonòmica d'Administracions Públiques exerceix les competències establides en l'article 74 de la Llei de Govern Valencià i en els articles 8 i 16 del Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques, en matèria de funció pública, modernització i gestió de qualitat i inspecció de servicis i administració local.  
2. Per a l'exercici de les competències de l'apartat anterior i de conformitat amb l'article 17 del Decret 153/2005, de 28 d'octubre, del Consell de la Generalitat, la Secretaria Autonòmica d'Administracions Públiques s'estructura en els centres directius següents:  
. Direcció General d'Administració Autonòmica  
. Direcció General d'Administració Local  
Article 16. De la Direcció General d'Administració Autonòmica  
1. La Direcció General d'Administració Autonòmica per a l'exercici de les competències assignades en l'article 18 del Decret 153/2005, de 28 d'octubre, del Consell de la Generalitat, s'estructura en les unitats administratives següents:  
. Servici de Règim Jurídic i Relacions Sindicals  
. Àrea de Funció Pública  
. Àrea de l'Institut Valencià d'Administració Pública  
. Àrea de Modernització, Gestió de Qualitat i Inspecció de Servicis  
. Àrea de Prevenció de Riscos Laborals del Sector d'Administració Pública  
2. Sota la directa dependència de la Direcció General d'Administració Autonòmica s'adscriu el Servici de Règim Jurídic i Relacions Sindicals al qual correspon l'exercici de les funcions següents:  
. Assessorar tècnicament i jurídicament la Direcció General sobre els assumptes de la seua competència.  
. Coordinar, tramitar i, si s'escau, elaborar les iniciatives normatives de la Direcció General en les matèries que són de la seua competència.  
. Emetre informes sobre avantprojectes i projectes de disposicions generals tramitats per altres departaments de la Generalitat Valenciana i que incloguen preceptes sobre matèries que són competència de la Direcció General, quan preceptivament siga procedent, de conformitat amb la normativa vigent.  
. Analitzar i estudiar les sentències i la resta de pronunciaments judicials dictats en les matèries competència de la Direcció General per les diferents jurisdiccions.  
. Elaborar i proposar els criteris de coordinació per a l'aplicació de la normativa de funció pública.  
. Assistir tècnicament i jurídicament la Direcció General i, també, la resta d'unitats que en depenen, en les relacions amb les organitzacions sindicals, associacions professionals i representants del personal derivades d'allò que estableix la Llei 9/1987, de 12 de maig i, també, exercir la secretaria de les meses de negociació col·lectiva.  
. Preparar, coordinar i gestionar el seguiment dels processos electorals dels representants dels empleats públics.  
Article 17. De l'Àrea de Funció Pública  
1. De conformitat amb l'article 18.2 del Decret 153/2005, de 28 d'octubre, del Consell de la Generalitat, l'Àrea de Funció Pública és la competent en la coordinació interna dels servicis i unitats administratives que se li són adscrites en l'apartat 2 d'este article i, també, com la supervisió dels criteris de planificació i d'execució establits en matèria de funció pública.  
2. Per al compliment de les funcions assignades en l'article 18.2 del Decret 153/2005, de 28 d'octubre, del Consell de la Generalitat, l'Àrea de Funció Pública s'estructura en els servicis següents als quals corresponen les funcions que s'indiquen:   
a) Servici de Classificació de Llocs i Registre de Personal:  
. Gestionar la classificació dels llocs de treball i elaborar la proposta de les relacions corresponents.  
. Gestionar, mantindre i actualitzar el Registre del Personal al servici de l'administració del Consell i el de Llocs de Treball.  
. Tramitar i gestionar l'aprovació de la plans ocupació i dels procediments de reassignació d'efectius del personal al servici de l'administració del Consell.  
. Elaborar, tramitar i emetre els informes en relació amb els projectes relatius al sistema retributiu del personal al servici de l'administració del Consell, en coordinació amb el departament competent en matèria de política pressupostària.  
. Col·laborar en la preparació de la proposta de l'oferta d'ocupació pública, tot facilitant a l'efecte les dades necessàries per a l'elaboració.  
b) Servici de Provisió de Llocs:  
. Gestionar els processos de provisió de llocs de treball.  
. Donar suport tècnic i administratiu a les comissions avaluadores dels processos de provisió de llocs de treball.  
. Gestionar els processos de provisió d'ocupació temporal en els llocs de treball de l'administració del Consell.  
c) Servici de Gestió de Personal:  
. Gestionar les incidències, règim d'incompatibilitats i situacions administratives del personal al servici de l'administració del Consell.  
. Gestionar, actualitzar i mantindre l'arxiu d'expedients del personal al servici de l'administració del Consell.  
Article 18. De l'Àrea de l'Institut Valencià d'Administració Pública (IVAP)  
1. De conformitat amb l'article 18.2 del Decret 153/2005, de 28 d'octubre, del Consell de la Generalitat, l'Àrea de l'IVAP és la competent en la coordinació interna dels servicis i unitats administratives que li són adscrits en l'apartat 2 d'este article, la supervisió dels criteris de planificació i d'execució establits en matèria de formació i perfeccionament del personal, l'organització de les proves de selecció del personal al servici de l'administració del Consell i, també, els cursos derivats dels processos de selecció i promoció dels empleats públics.  
2. Per al compliment de les funcions assignades en l'article 15.2 del Decret 153/2005, de 28 d'octubre, del Consell de la Generalitat, l'Àrea de l'IVAP s'estructura en els servicis següents als quals els corresponen les funcions que igualment s'indiquen:  
a) Servici de Selecció de Personal:  
. Elaborar la proposta de l'oferta d'ocupació pública del personal al servici de l'administració del Consell.  
. Organitzar i gestionar els processos de selecció del personal al servici de l'administració del Consell.  
. Planificar i dissenyar els cursos derivats dels processos de selecció i promoció dels empleats públics.  
. Prestar suport tècnic i administratiu als tribunals de selecció del personal al servici de l'administració del Consell.  
b) Servici de Formació i Estudis:  
. Realitzar els treballs d'investigació i la recopilació de documentació en matèries referents a l'administració i la gestió pública, a la formació i el perfeccionament del personal al seu servici.  
. Difondre coneixements sobre matèries relacionades amb les administracions públiques mitjançant la planificació i gestió de jornades i seminaris dirigides al personal al servici de la Generalitat Valenciana.  
. Planificar i gestionar l'acció formativa i de perfeccionament del personal al servici de la Generalitat Valenciana i els seus organismes autònoms, mitjançant els treballs i estudis necessaris per a elaborar la proposta, disseny i execució dels plans de formació o dels programes específics.  
. Gestionar l'homologació dels cursos formatius i de perfeccionament impartits per altres òrgans de la Generalitat o altres òrgans de l'administració Pública.  
. Organitzar i executar els cursos derivats de processos selectius i de promoció d'empleats públics de l'administració de la Generalitat Valenciana.  
Article 19. De l'Àrea de Modernització, Gestió de Qualitat i Inspecció de Servicis  
De conformitat amb l'article 18.2 del Decret 153/2005, de 28 d'octubre, del Consell de la Generalitat, l'Àrea de Modernització, Gestió de Qualitat i Inspecció de Servicis és la competent en la supervisió dels criteris de planificació i d'execució establits en relació amb les matèries de modernització, qualitat en la gestió i inspecció general de servicis.  
Article 20. De l'Àrea de Prevenció de Riscos Laborals del Sector d'Administració Pública  
De conformitat amb l'article 18.2 del Decret 153/2005, de 28 d'octubre, del Consell de la Generalitat, és la competent en la coordinació interna dels servicis i unitats administratives adscrites, la supervisió dels criteris de planificació i d'execució establits en matèria de direcció i coordinació de les activitats preventives, d'assessorament i suport, previstes en l'article 31 de la Llei 31/1995, de 8 de novembre, de Prevenció de Riscos Laborals i la resta de normativa aplicable, amb la finalitat de garantir l'adequada protecció de la seguretat i la salut del personal al servici de l'administració del Consell de la Generalitat i de l'administració de Justícia i, també, la coordinació dels servicis de prevenció dels sectors docent i sanitari  
Article 21. De la Direcció General d'Administració Local  
1. L'Àrea d'Administració Local que depén directament de la Direcció General d'Administració Local, de conformitat amb l'article 19.2 del Decret 153/2005, de 28 d'octubre, del Consell de la Generalitat, és la competent en la coordinació interna dels servicis i unitats administratives que li són adscrites en l'apartat 2 d'este article i, també, la representació de la Direcció General en les funcions que li siguen encomanades.  
2. Per al compliment de les competències assignades en l'article 19.2 del Decret 153/2005, de 28 d'octubre, del Consell de la Generalitat, l'Àrea d'Administració Local s'estructura en els servicis següents als quals els corresponen les funcions que s'indiquen:  
a) Servici d'Assessorament Municipal i Gestió d'Habilitats Nacionals:  
. Donar assessorament jurídic a les entitats locals com a suport a la gestió, mitjançant l'elaboració d'informes, estudis, dictàmens, circulars, publicacions o qualsevol altra fórmula d'assistència i col·laboració.  
. Gestionar les competències en matèria de funcionaris d'administració local amb habilitació nacional, relatives a:  
. Classificació dels llocs de treball reservats a habilitats nacionals.  
. Valoració i reconeixement dels mèrits de determinació autonòmica en els concursos per a la provisió definitiva.  
. Coordinació de les convocatòries del concurs ordinari i, també, la coordinació i avaluació de mèrits conjuntament amb el Ministeri d'Administracions Públiques en el concurs unitari.  
. Provisió temporal dels llocs reservats a habilitats nacionals: nomenaments provisionals; comissions de servici; acumulacions i nomenaments d'interins.  
. Gestionar, en coordinació amb l'INAP, els processos selectius per a la provisió de llocs reservats a habilitats nacionals a la Comunitat Valenciana.   
. Proposar la designació del representant de la Generalitat Valenciana en els tribunals que, per a la selecció i provisió de llocs de treball, convoque cada entitat local.  
b) Servici de Règim Local  
. Elaborar les propostes de resolució dels expedients en matèria d'administració local, en especial els relatius al règim jurídic, personal, organització, béns i servicis de les entitats locals.  
. Estudiar i, si s'escau, proposar la impugnació dels actes i acords que les entitats locals s'han de remetre a la Generalitat Valenciana.  
. Tramitar les declaracions d'ocupació urgent, en els procediments d'expropiació forçosa aprovats per les entitats locals de la Comunitat Valenciana.  
. Gestionar el portal de dades CIVIS i el Registre de les Entitats Locals.  
. Tramitar els expedients d'heràldica i vexil·logia i assistir al Consell Tècnic d'Heràldica i Vexil·logia en les seues funcions.  
. Gestionar els procediments relatius a l'alteració de la denominació dels municipis.  
. Tramitar la sol·licitud de dictamen de les corporacions locals al Consell Jurídic Consultiu.  
c) Servici d'Organització Territorial i Coordinació  
. Estudiar, investigar i divulgar les matèries relatives al règim local i organització territorial; preparar i elaborar els projectes normatius en matèria de règim local i, en especial, el pacte local.  
. Establir les directrius d'eficàcia i coordinació administrativa amb altres administracions públiques amb competència en règim local (diputacions provincials i administració general de l'Estat).  
. Promoure l'associacionisme municipal, i gestionar la cooperació amb els municipis valencians a través del Fons Autonòmic de Cooperació Municipal.  
. Tramitar els procediments relatius a la demarcació territorial (alteració de termes municipals, delimitacions, replantejament, entitats locals menors, àrees metropolitanes, demarcacions territorials).  
. Fomentar la implantació de sistemes de qualitat en l'administració Local Valenciana  
Article 22. De les servicis territorials   
1. En cada una de les capitals de província de la Comunitat Valenciana hi ha una direcció territorial que actua sota la dependència orgànica de la Sotssecretaria i amb competència en el territori de la respectiva província. Funcionalment les Direccions Territorials depenen dels distints centres directius de la Conselleria, segons l'índole de la matèria.  
2. Al cap de cada direcció territorial està el director o directora territorial, nomenat pel conseller, qui tindrà el caràcter de representant permanent de la Conselleria en el seu respectiu territori.  
3. El director o directora territorial és l'òrgan de relació ordinària i regular entre les unitats, centres i dependències territorials i els servicis centrals de la Conselleria.  
4. A cada director o directora territorial, dins del seu àmbit territorial li correspon l'exercici de les funcions següents:  
. Exercir la direcció de tots els servicis, programes i activitats que exerceixen els òrgans, unitats i centres dependents o integrats en la direcció territorial.  
. Vetlar per l'adequat desplegament i execució de les funcions pròpies de la Conselleria en el seu àmbit territorial.  
. Exercir les funcions que li atribuïsquen les disposicions vigents, així com les que expressament li deleguen els centres directius competents.  
DISPOSICIÓ DEROGATÒRIA  
Des de l'entrada en vigor de la present Orde, queda expressament derogada l'Orde de 12 d'abril de 2005, de la Conselleria de Justícia i Administracions Públiques, per la qual es desplega el Reglament Orgànic i Funcional de la Conselleria de Justícia i Administracions Públiques, aprovat mitjançant el Decret 181/2004, d'1 d'octubre del Consell de la Generalitat (DOGV núm. 4988 de 19.04.2005)  
DISPOSICIÓ FINAL  
La present orde entrarà en vigor l'endemà de la publicació en el Diari Oficial de la Generalitat Valenciana.  
València, 3 de abril de 2006  
El conseller de Justícia, Interior i Administracions Públiques,  
MIGUEL PERALTA VIÑES


Còpia Permalink ELI